Tørris Heggelund

Tørris Heggelund (født 9. oktober 1872 i Etne, død 1. mai 1940) var en norsk sakfører, lærer, politikonstabel, borgermester, stortingsrepresentant, byskriver og høyesterettsadvokat.

Heggelund begynte sin utdanning ved amtsskolen i Førde. Han gikk deretter på Underofficersskolen i Kristiansand (1890-1892), Kristiansands katedralskole (1904) før han avsluttet sin utdanning med graden cand.jur.  i 1906. Han var far til Erling Thorleif Heggelund.

Heggelund hadde en lang og aktiv yrkeskarriere. Han startet sin karriere som politikonstabel, før han deretter jobbet som politisekretær i to år. Han var en periode konstituert krigsadvokat, før han jobbet som lærer i sjørett og rettslære ved Kristiansands offentlige sjømannsskole i tolv år. Han jobbet deretter som lærer i handelsrett og veksellære ved Kristiansands kommunale handelsskole. 

Heggelund ble deretter direktør for Kristiandsands Handels- og Industribank. Han var magistratssekretær i Kristiansand fram til 1913. Heggelund var konstituert borgermester i Kristiansand «mange ganger» i perioden 1905-1917. Han var overrettssakfører i Kristiansand. Han ble deretter høyesterettsadvokat i 1911. I 1918 ble han igjen konstituert borgermester i Kristiansand, før han ble ordinært valgt borgermester i 1922. Han jobbet som byskriver i Kristiansand 1923-1929, og deretter som byskriver for Oslo vestre distrikt i 1929. 

Han var medlem av bystyret i Kristiansand fra 1916 til 1918. 

Heggelund besatt en rekke offentlige verv, blant annet:
 Medlem/formann - En rekke kommunale styrer
 Formann - Ligningsrådet, Kristiansand
 Formann - Flere kommunale komiteer, Kristiansand

 Medlem - Rogaland og Vest-Agder jernbanekomite

 Medlem - Kristiansands jernbanekomite

 Medlem - Frihavnkommisjonen av 1919
 Medlem - Komiteen om Odderøyas karanteneanstalt av 1919
 Medlem - Boligkomiteen av 1920
 Formann - Bilbanekomiteen av 1927 
 Medlem - Statsbanens hovedstyre (1922-1936)
Heggelund satt fire perioder som stortingsrepresentant for Høyre:
1919-21, 1922-24, 1925-27 og 1928-30. Han satt i jernbankekomiteen, konstiusjonskomiteen, næringskomiteen, militærkomiteen, utdannings- og fagskolekomiteen og veikomiteen.

Referanser

Eksterne lenker 
 
 

Stortingsrepresentanter fra Høyre
Stortingsrepresentanter 1919–1921
Stortingsrepresentanter 1922–1924
Stortingsrepresentanter 1925–1927
Stortingsrepresentanter 1928–1930
norske borgermestere og ordførere
Norske høyesterettsadvokater
Personer fra Etne kommune